62022TJ0702_INF
Решение на Общия съд (пети състав) от 18 декември 2024 г. —TA и др./Комисия (Свободна зона Мадейра)
(Дела T‑702/22, T‑704/22, T‑705/22 и T‑710/22—T‑712/22) (
1
)
„Държавни помощи — Свободна зона Мадейра — Схема за помощи, приведена в действие от Португалия — Решение, с което се установява несъответствието на схемата с Решения C(2007) 3037 final и C(2013) 4043 final, с които тази схема се обявява за несъвместима с вътрешния пазар и се разпорежда възстановяване на изплатените в приложение на тази схема помощи — Жалба за отмяна — Процесуална легитимация — Правен интерес — Допустимост — Задължение за мотивиране — Понятие „съществуваща помощ“ по смисъла на член 1, буква б), подточка ii) от Регламент (ЕС) 2015/1589 — Свобода на установяване — Свободно движение на работници, граждани и капитали — Възстановяване — Оправдани правни очаквания — Правна сигурност — Право на собственост“
1.
Жалба за отмяна — Физически или юридически лица — Актове, които ги засягат пряко и лично — Решение на Комисията с адресат държава членка, с което се установява частичната несъвместимост на помощ с вътрешния пазар — Жалба на предприятие, ползвало се от индивидуална помощ, която е отпусната съгласно тази схема и трябва да бъде възстановена — Допустимост
(член 263, четвърта алинея ДФЕС)
(вж. т. 20—25)
2.
Жалба за отмяна — Физически или юридически лица — Правен интерес — Необходимост от възникнал и съществуващ интерес — Преценка към момента на предявяването на иска или подаването на жалбата — Жалба, която може да донесе полза на жалбоподателя — Жалба, подадена от предприятие, което е получател на помощ, обявена от Комисията за несъвместима — Жалба, с която се цели да се избегне връщането на помощта — Допустимост
(член 263, четвърта алинея ДФЕС)
(вж. т. 28—31)
3.
Помощи, предоставяни от държавите — Съществуващи помощи и нови помощи — Мярка за изменение на схема за съществуващи помощи — Привеждане на схемата в действие в нарушение на условията, определени в решението на Комисията за одобряването ѝ — Изменение, което засяга схемата по същество — Квалифициране като нова помощ
(член 107, параграф 1 и параграф 3, буква a) и член 108, параграф 3 ДФЕС; Регламент 2015/1589 на Съвета, член 1, буква б), подточка ii) и буква в); Регламент № 615/2014 на Комисията, член 15, параграф 4; Решение 2022/1414 на Комисията, съображения 150—207, 216 и 226)
(вж. т. 38, 39, 87—124, 131—150, 155—165 и 172—179)
4.
Актове на институциите — Мотивиране — Задължение — Обхват — Решение на Комисията в областта на държавните помощи — Решение, с което се констатира прилагане на схема за помощи в нарушение на условията, определени в решението на Комисията за одобряването ѝ — Решение, което съдържа необходимите сведения, за да може неговият адресат да разбере причините за приемането му — Достатъчно мотивиране
(член 107, параграф 3, буква a), член 108, параграф 3 и член 296, втора алинея ДФЕС; Решение 2022/1414 на Комисията, съображения 28, 96—110, 152—160, 168—176, 213, 214, 216 и 226 и членове 1—4)
(вж. т. 47—79)
5.
Помощи, предоставяни от държавите — Възстановяване на неправомерна помощ — Помощ, отпусната в нарушение на процедурните правила по член 108 ДФЕС — Евентуални оправдани правни очаквания на получателите — Липса на такива, освен при изключителни обстоятелства — Дадени от националните органи уверения, които не произтичат от поведението на Комисията — Липса на оправдани правни очаквания
(член 108, параграфи 1 и 3 ДФЕС; Регламент 2015/1589 на Съвета, съображение 25 и член 16, параграфи 1 и 2; Решение 2022/1414 на Комисията, съображения 181—207 и 216)
(вж. т. 191—205 и 208—210)
6.
Помощи, предоставяни от държавите — Официална процедура по разследване — Задължение за издаване на разпореждане за спиране на съответната мярка заедно с решението за откриване на процедурата — Липса
(член 4, параграф 3 ДЕС; член 108, параграф 2 ДФЕС)
(вж. т. 206, 207, 220 и 221)
7.
Помощи, предоставяни от държавите — Възстановяване на неправомерна и несъвместима помощ — Нарушение на принципа на правна сигурност и на правото на собственост — Липса
(членове 107 и 108 ДФЕС; Регламент 2015/1589 на Съвета, член 16, параграф 1; Решение 2022/1414 на Комисията, съображения 1—9 и 96)
(вж. т. 211—219 и 222—227)
Диспозитив
1)
Съединява дела T‑702/22, T‑704/22, T‑705/22 и T‑710/22—T‑712/22 за целите на съдебното решение.
2)
Отхвърля жалбите.
3)
Осъжда TA, Poppysle — Comércio Internacional e Serviços, Sociedade Unipessoal, Lda (Zona Franca da Madeira), Durie — Trading e Serviços Internacionais, Sociedade Unipessoal, Lda (Zona Franca da Madeira), Starboard, Unipessoal, Lda (Zona Franca da Madeira), Caledonian — Serviços Internacionais, Sociedade Unipessoal, Lda (Zona Franca da Madeira) и Fuchinvest Real Estate Participações, Unipessoal, Lda (Zona Franca da Madeira) да заплатят съдебните разноски.
(
1
)	OВ C 24, 23.1.2023 г.